ପାକ୍ରିଟିନିବ

ପାକ୍ରିଟିନିବ (ଇଂରାଜୀ ଭାଷାରେ Pacritinib), ଭଞ୍ଜୋ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ମାୟେଲୋଫାଇବ୍ରୋସିସ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ୫୦×୧୦୯ / Lରୁ କମ ପ୍ଲାଟେଲେଟ ଥିବା ଲୋକଙ୍କର ପ୍ଲୀହା ଆକାର କମିଯାଇଥିଲେ ଏହା ବ୍ୟବହୃତ ହୁଏ । ଏହା ପାଟିରେ ଦିଆଯାଏ। 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ରକ୍ତରେ କମ୍ ପ୍ଲାଟେଲେଟ୍, ଅଇ, କମ୍ ହେମୋଗ୍ଲୋବିନ୍ ଏବଂ ଗୋଡ଼ ଫୁଲା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ, ଦୀର୍ଘସ୍ଥାୟୀ କ୍ୟୁଟି (QT), ଗଭୀର ଶିରା ଥ୍ରୋମ୍ବୋସିସ୍, କର୍କଟ ଏବଂ ସଂକ୍ରମଣ ହୋଇପାରେ । ଗୁରୁତ୍ୱପୂର୍ଣ୍ଣ ଯକୃତ କିମ୍ବା ବୃକ୍‌କ ସମସ୍ୟା ଥିବା ଲୋକଙ୍କର ବ୍ୟବହାର ପାଇଁ ସୁପାରିଶ କରାଯାଏ ନାହିଁ।  ଏହା ଏକ କାଇନେଜ ଇନହିବିଟର ଯାହା ଜାନସ କାଇନେଜ ୨(JAK2) ଏବଂ ଏଫଏମଏସ ଭଳି ଟାଇରୋସିନ କାଇନେଜ ୩/ସିଡି ୧୩୫ର (FLT3) କାର୍ଯ୍ୟକୁ ଅବରୋଧ କରିଥାଏ ।

୨୦୨୨ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ପାକ୍ରିଟିନିବକୁ ଅନୁମୋଦନ କରାଯାଇଥିଲା । ୟୁରୋପରେ ଏହାର ଖରାପ ଫଳାଫଳକୁ ଚିନ୍ତା କରି ଅନୁମୋଦନ ପାଇଁ ଆବେଦନ‌କୁ ୨୦୧୭ରେ ପ୍ରତ୍ୟାହାର କରି ନିଆଯାଇଥିଲା । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ଏକ ମାସର ଔଷଧ ମୂଲ୍ୟ ପ୍ରାୟ ୨୩,୦୦୦ ଡଲାର ଥିଲା ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ